turjo4nis/wikipedia-bn-dump-20250701 huggingface dataset:
বাম স্টিয়ার

বাম স্টিয়ার, যা ভুল দিকনির্দেশনা বোঝায়, এটি প্রধানত অস্ট্রেলিয়া, নিউজিল্যান্ড এবং উত্তর আমেরিকার প্রচলিত একটি শব্দ। এই বাগধারার অর্থ হলো এমন তথ্য প্রদান করা, যা ইচ্ছাকৃত বা অনিচ্ছাকৃতভাবে ভুল, সহায়ক নয়, অথবা কাউকে বিভ্রান্ত করা। অস্ট্রেলিয়া ও নিউজিল্যান্ডে ব্যবহৃত উক্ত বাগধারা সম্ভবত, ১৯২০-এর দশকে প্রথম বিশ্বযুদ্ধের সময়  পশ্চিম রণাঙ্গনে অস্ট্রেলিয়ান সৈন্যদের সংস্পর্শে এসে যুক্তরাষ্ট্রে প্রবেশ করে, এবং এটি ১৯৪৪ সাল থেকে যুক্তরাজ্যে নথিভুক্ত রয়েছে।

এর উদ্ভব সম্ভবত, উনিশ শতকের আমেরিকান সামুদ্রিক রম্যরস এবং বিপরীতে একটি জাহাজ চালানোর চেষ্টা করার অসুবিধা থেকে। জাহাজের পশ্চাদভাগ সমতল হওয়ায় এবং সামনের নোঙরের মতো সুচালো গঠন না থাকায়, পশ্চাদভাগে অবস্থিত স্টিয়ারিং চাকা ব্যবহার করে জাহাজকে পশ্চাদমুখী চালনা করা কঠিন।পশ্চাদমুখী চলাচল করার জন্য, ঘাট থেকে চাকাঘরে চিৎকার করে নির্দেশ দেওয়া হতো, যা মধ্যস্থ ডেকহ্যান্ডদের মাধ্যমে পৌঁছত। এই ধরনের যোগাযোগে ভুল বোঝাবুঝির আশঙ্কা ছিল, কারণ উনিশ শতকে যুক্তরাষ্ট্রের বাণিজ্যিক জাহাজগুলোতে বিভিন্ন জাতির লোক নিয়োজিত থাকত।

উদ্ধৃতি ও টীকা

তথ্যসূত্র 
 Smith, Chrysti M., Verbivore's Feast: A Banquet of Word & Phrase Origins, Farcountry Press, 2003
 Kirkpatrick, E. M., Schwarz, C. M., The Wordsworth Dictionary of Idioms, Wordsworth Editions, 1993
 Fergusson, Rosalind, Partridge, Eric, Beale, Paul, Shorter Slang Dictionary: From the Work of Eric Partridge and Paul Beale, Routledge, 1994
 Kitching, G. N., Wittgenstein and Society: Essays in Conceptual Puzzlement, Ashgate Publishing, Ltd., 2003
 Urdang, Laurence, The Oxford Thesaurus: An A-Z Dictionary of Synonyms, Clarendon Press, 1991
 Barnhart, Robert K., Steinmetz, Sol, The Barnhart Dictionary of Etymology, H.W. Wilson Co., 1988
 Day, Thomas Fleming, Rudder, Fawcett Publications, 1958 
 The Chambers Dictionary, Edinburgh, Allied Publishers, 2007

ইংরেজি ভাষার বাগধারা
তথ্য
ছিংতাও যুব ফুটবল স্টেডিয়াম

ছিংতাও যুব ফুটবল স্টেডিয়াম () চীনের ছিংতাও, শানতুং- এর একটি ফুটবল স্টেডিয়াম। এটি ২০২৩ সাল থেকে চাইনিজ সুপার লিগের ক্লাব ছিংতাও হাইনিউয়ের হোম ভেন্যু হিসেবে ব্যবহার করে থাকে।

নির্মাণ 
স্টেডিয়ামটির নির্মাণ কাজ ২০২০ সালের ৩১ জুলাই শুরু হয়েছিল এবং ২০২৩ সালের ৮ এপ্রিল সম্পন্ন হয়েছিল।

গ্যালারি

তথ্যসূত্র

চীনের ফুটবল মাঠ
ছিংতাওয়ের ফুটবল মাঠ
ছিংতাওয়ের ক্রীড়া মাঠ
ছিংতাওয়ের ভবন ও স্থাপনা
২০২৩-এ প্রতিষ্ঠিত ক্রীড়া মাঠ
২০২৩-এ চীনে প্রতিষ্ঠিত
ছিংতাও হাইনিউ ফুটবল ক্লাব
২০২৩-এ ছিংতাও
ত্রিকোণমিতিক ধারা

গণিতশাস্ত্রে ত্রিকোণমিতিক ধারা ( ইংরেজি:Trigonometric series) একটি অসীম ধারা যার সাধারণ পদ নিম্নরূপ:

 

যেখানে  হচ্ছে চলক এবং  ও  সহগ। এটি ত্রিকোণমিতিক বহুপদীর এক অসীম সংস্করণ।

একটি ত্রিকোণমিতিক ধারাকে যোগজীকরণযোগ্য অপেক্ষক  এর ফুরিয়ার ধারা বলা হয় যদি সহগগুলির ধরন নিম্নরূপ হয়:

উদাহরণ 

প্রতিটি ফুরিয়ে ধারা একটি ত্রিকোণমিতিক ধারার উদাহরণ।  এর জন্য ফাংশন  পর্যায়ক্রমে প্রসারিত করা হলে এর ফুরিয়ে সহগ হবে:

 

যা একটি ত্রিকোণমিতিক ধারার উদাহরণ:

 

ফুরিয়ে ধারা
হেপারিন

হেপারিন, যা আনফ্রাকশনেটেডড হেপারিন ( UFH ) নামেও পরিচিত, একটি ওষুধ এবং প্রাকৃতিকভাবে তৈরি গ্লাইকোসামিনোগ্লাইকান ।  ওষুধ হিসাবে এটি অ্যান্টিকোয়াগুল্যান্ট (রক্ত পাতলাকারক) হিসাবে ব্যবহৃত হয়।  বিশেষত এটি হার্ট অ্যাটাক, অস্থিত অ্যানজাইনা এবং শিরা বা ধমনীতে রক্ত জমাট বাঁধা প্রতিরোধ ও চিকিৎসার জন্য ব্যবহৃত হয়।   এটি শিরা বা ত্বকের নীচে ইনজেকশন দ্বারা দেওয়া হয়।  অন্যান্য ব্যবহারের ক্ষেত্রে টেস্ট টিউব এবং কিডনি ডায়ালাইসিস মেশিন ভিতরেও ব্যবহার করা হয়ে থাকে। 

সাধারণ পার্শ্ব প্রতিক্রিয়ার মধ্যে রয়েছে রক্তপাত, ইনজেকশনের স্থলে ব্যথা এবং রক্তের প্লেটলেট কমে যাওয়া ।  গুরুতর পার্শ্বপ্রতিক্রিয়াগুলির মধ্যে রয়েছে হেপারিন-ইনডিউসড থ্রম্বোসাইটোপেনিয়া ।  যাদের কিডনির কার্যকারিতা দুর্বল তাদের জন্য আরও সতর্কতার প্রয়োজন।  হেপারিন গর্ভাবস্থায় এবং বুকের দুধ খাওয়ানোর সময় ব্যবহারের জন্য তুলনামূলকভাবে নিরাপদ বলেই প্রতীয়মান হয়।  হেপারিন সকল স্তন্যপায়ী প্রাণীতে বেসোফিল এবং মাস্ট কোষ থেকে উৎপন্ন হয়। 

হেপারিন আবিষ্কার 1916 সালে ঘোষণা করা হয়েছিল  এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।  উন্নয়নশীল বিশ্বে পাইকারি খরচ (প্রতিরোধের জন্য ব্যবহৃত হলে) প্রতি মাসে প্রায় US$9.63–37.95।  মার্কিন যুক্তরাষ্ট্রে প্রতি মাসে প্রায় $25–50 খরচ পড়ে।  হেপারিনের একটি খণ্ডিত সংস্করণও (যা কম আণবিক ওজনবিশিষ্ট হেপারিন নামে পরিচিত) পাওয়া যায়।

চিকিৎসায় ব্যবহার  
 
হেপারিন অ্যান্টিকোয়াগুলান্ট হিসেবে কাজ করে, যা রক্তে জমাট বাঁধা এবং বিদ্যমান জমাট বাঁধার বিস্তৃতি প্রতিরোধ করে। হেপারিন নিজে থেকে ইতোমধ্যে তৈরি হওয়া জমাট ভাঙতে পারে না, বরং এটি থ্রম্বিন এবং অন্যান্য প্রোকোয়াগুলান্টের সেরাইন প্রোটিজ বাধাগ্রস্ত করার মাধ্যমে জমাট বাঁধা প্রতিরোধ করে। সাধারণত নিম্নোক্ত অবস্থাগুলির জন্য অ্যান্টিকোয়াগুলান্ট হিসেবে হেপারিন ব্যবহার করা হয়:

অ্যাকিউট করোনারি সিনড্রোম, যেমন NSTEMI
অ্যাট্রিয়াল ফাইব্রিলেশন
ডিপ-ভেইন থ্রম্বোসিস এবং পালমোনারি এম্বোলিজম (প্রতিরোধ ও চিকিৎসা উভয়ই)
অন্যান্য থ্রম্বোটিক অবস্থা এবং অবস্থাসমূহ
কার্ডিওপালমোনারি বাইপাস হার্ট সার্জারির জন্য
ECMO সার্কিট এক্সট্রাকর্পোরিয়াল লাইফ সাপোর্ট এর জন্য
হেমোফিল্ট্রেশন
কেন্দ্রীয় বা পার্শ্ববর্তী শিরায় ক্যাথেটারসমূহ স্থাপন

হেপারিন এবং এর নিম্ন-আণবিক ভরবিশিষ্ট উপজাত (যেমন, এনোক্সাপারিন, ডালটেপারিন, টিনজাপারিন) ঝুঁকিপূর্ণ ব্যক্তিদের ডিপ ভেইন থ্রম্বোসিস এবং পালমোনারি এম্বোলি প্রতিরোধে কার্যকর, তবে কোনটি মৃত্যুহারের প্রতিরোধে বেশি কার্যকর তার কোনো প্রমাণ নেই।

অ্যানজিওগ্রাফিতে, ২ থেকে ৫ ইউনিট/মিলি লিটার আনফ্রাকশানেটেড হেপারিন স্যালাইন ফ্লাশ ক্যাথেটার লক দ্রবণ হিসেবে ব্যবহৃত হয়, যা গাইডওয়্যার, শিথ, এবং ক্যাথেটারের রক্ত জমাট বাঁধা প্রতিরোধ করে এবং এই ডিভাইসগুলো থেকে রক্তনালি সিস্টেমে থ্রম্বাস বিচ্ছিন্ন হওয়ার ঝুঁকি কমায়।

আনফ্রাকশানেটেড হেপারিন হেমোডায়ালাইসিস-এ ব্যবহৃত হয়। নিম্ন-আণবিক-ভরবিশিষ্ট হেপারিন-এর তুলনায় আনফ্রাকশানেটেড হেপারিনের অ্যান্টিকোয়াগুলান্ট কার্যকারিতা ডায়ালাইসিসের পর দীর্ঘস্থায়ী হয় না এবং এর খরচ কম। তবে হেপারিনের স্বল্পমেয়াদি কার্যকারিতা অব্যাহত রাখতে ক্রমাগত ইনফিউশন প্রয়োজন। একই সময়ে, আনফ্রাকশানেটেড হেপারিনের হেপারিন-প্রভাবিত থ্রম্বোসাইটোপেনিয়ার ঝুঁকি বেশি।

তথ্যসূত্র 

হরমোন
রক্ত কোষ
Translated from MDWiki
অ্যালকোহল (ঔষধ)

অ্যালকোহল, এর বিভিন্ন রূপে, ওষুধের মধ্যে এন্টিসেপটিক, জীবাণুনাশক এবং প্রতিষেধক হিসাবে ব্যবহৃত হয়।  ত্বকে প্রয়োগ করা অ্যালকোহল সুইয়ের ডগায় এবং অস্ত্রোপচারের আগে ত্বককে জীবাণুমুক্ত করতে ব্যবহৃত হয়।  এগুলি ব্যক্তির ত্বক এবং স্বাস্থ্যসেবা প্রদানকারীদের হাত উভয়ই জীবাণুমুক্ত করতে ব্যবহার করা যেতে পারে।  এগুলি অন্যান্য জায়গা পরিষ্কার করতে  এবং মাউথওয়াশে ব্যবহার করা যেতে পারে।    মুখ দিয়ে নেওয়া বা শিরায় ইনজেকশন দেওয়া, ইথানল মিথানল বা ইথিলিন গ্লাইকলের বিষাক্ততার চিকিৎসার জন্য ব্যবহৃত হয়, যদি ফোমেপিজোল পাওয়া না যায়। 

ত্বকে প্রয়োগ করা অ্যালকোহলের পার্শ্বপ্রতিক্রিয়াগুলির মধ্যে রয়েছে ত্বকের জ্বালাপোড়া।  ইথানল দাহ্য হওয়ায় ইলেক্ট্রোকাউটারির সাথে সতর্কতার সহিত ব্যবহার করা উচিত।  ব্যবহৃত অ্যালকোহলের প্রকারের মধ্যে রয়েছে ইথানল, ডিন্যাচারড ইথানল, 1-প্রোপ্যানল এবং আইসোপ্রোপাইল অ্যালকোহল ।   অ্যালকোহল বিভিন্ন অণুজীবের বিরুদ্ধে কার্যকর, যদিও এটা স্পোরকে নিষ্ক্রিয় করতে পারে না।  60 থেকে 90% এর ঘনত্ব সবচেয়ে ভাল কাজ করে। 

1363 সালের প্রথম দিক থেকেই অ্যালকোহল অ্যান্টিসেপটিক হিসাবে ব্যবহার করা হয়েছে, 1800 এর দশকের শেষের দিকে সাধারণভাবে এর ব্যবহার একে সমর্থন করে ।  এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।  উন্নয়নশীল বিশ্বে পাইকারি মূল্য 70% ডিন্যাচারড ইথানলের প্রতি লিটার প্রায় US$1.80-9.50।  যুক্তরাজ্যে, 99% ডিন্যাচারড অ্যালকোহলের জন্য NHS-এর প্রতি লিটারে প্রায় 3.90 GBP খরচ হয়।  অ্যালকোহলভিত্তিক হাত জীবাণুমুক্তকারক ; ক্লোরহেক্সিডিনের মতো অন্যান্য এজেন্টগুলির সাথে বাণিজ্যিক পণ্যরূপে পাওয়া যায়।

তথ্যসূত্র 

ঔষধ
Translated from MDWiki
নিহন হিদানকিঔ

নিহন হিদানকিঔ () ১৯৫৬ সালে জাপানে পারমাণবিক বোমার শিকার ব্যক্তিদের (যারা জাপানি ভাষায় হিবাকুশা নামে পরিচিত) দ্বারা গঠিত একটি সংঘ, যার লক্ষ্য ঐসব ব্যক্তির প্রতি সাহায্য উন্নত করতে জাপান সরকারকে চাপ দেওয়া এবং পারমাণবিক অস্ত্র নিষিদ্ধকরণ বা নিরস্ত্রীকরণের ব্যাপারে বিশ্বের সরকারগুলির কাছে তদবির করা। সংঘটির পূর্ণনাম নিহন গেনসুইবাকু হিগাইশা দানতাই কিঔগি-কাই () যার অর্থ "পারমাণবিক ও হাইড্রোজেন বোমার শিকার ব্যক্তিদের সংগঠনসমূহের জাপানি সংঘ"।

সংঘটির কর্মকাণ্ডের মধ্যে আছে হাজার হাজার ভুক্তভোগী সাক্ষীর বিবরণ প্রকাশ করা, প্রস্তাবনা জারি করা, জনসাধারণের প্রতি আহ্বান জানানো, প্রতি বছর বিভিন্ন আন্তর্জাতিক সংস্থায় (যার মধ্যে জাতিসংঘ অন্তর্ভুক্ত) প্রতিনিধিদল প্রেরণ করা এবং এভাবে বিশ্বব্যাপী পারমাণবিক নিরস্ত্রীকরণের সপক্ষে প্রচারণা চালানো।
	
সংঘটি "একটি পারমাণবিক অস্ত্রমুক্ত বিশ্ব অর্জনের জন্য প্রচেষ্টা এবং কেন আর কখনোই পারমাণবিক অস্ত্র ব্যবহার করা উচিত নয়, তা সাক্ষী-প্রমাণের মাধ্যমে প্রদর্শন করার জন্য" ২০২৪ সালে শান্তিতে নোবেল পুরস্কার লাভ করে।

তথ্যসূত্র

নোবেল শান্তি পুরস্কার বিজয়ী
পারমাণবিক অস্ত্রবিরোধী আন্দোলন
পারমাণবিক প্রযুক্তি বিরোধী সংগঠন
হিবাকুশা
জাপানি নোবেল বিজয়ী
১৯৫৬-এ প্রতিষ্ঠিত সংগঠন
১৯৫৬-এ জাপানে প্রতিষ্ঠিত
নোবেল শান্তি পুরস্কার বিজয়ী সংস্থা
ধোঁকাবাজি

ধোঁকাবাজি বা ধাপ্পাবাজি হলো একটি উদ্দেশ্যপ্রণোদিত কর্মকাণ্ড, যেখানে চালাকি করে বহুসংখ্যক মানুষের কাছে মিথ্যা তথ্যকে সত্য হিসেবে প্রচার ও প্রতিষ্ঠা করা হয়। কিছু ধাপ্পাবাজ তাদের মিথ্যা তথ্য প্রকাশ করে শেষ পর্যন্ত তাদের শিকারদের বোকা প্রমাণ করার চেষ্টা করে; লাভের আশায় অন্য ধাপ্পাবাজরা অবিরামভাবে মিথ্যা তথ্য বজায় রাখার চেষ্টা করে । তাই শুধুমাত্র যখন সন্দেহবশত তাদের দাবি খতিয়ে দেখার জন্য কেউ এগিয়ে আসে এবং মিথ্যাচারের প্রমাণ পাওয়া যায়, তখনই ধাপ্পাবাজরা ধরা পড়ে।

ইতিহাস 
জাং ইংয়ু রচিত দ্য বুক অফ সুইন্ডলস (প্রায় ১৬১৭ সালে প্রকাশিত) মিং রাজবংশের শেষের দিকে প্রকাশিত চীনের প্রথম প্রতারণা, ঠকবাজি, ধোঁকাবাজি এবং অন্যান্য ধরণের প্রতারণার গল্পের সংকলন হিসেবে বিবেচিত হয়। যদিও হাস্যরসাত্মক প্রহসন হাজার হাজার বছর ধরে চলে আসছে, পশ্চিমা ইতিহাসে ১৬৬১ সালের টেডওয়ার্থের ঢোল বাজানোর ঘটনাটিই প্রথম নথিভুক্ত প্রতারণার ঘটনা হিসেবে বিবেচিত হয়। প্রতারণামূলক ঘটনা প্রচারের কাজটি যেকোনো উপায়ে করা যেতে পারে, যেভাবে একটি কল্পকাহিনি প্রচারিত হয়: ব্যক্তিগতভাবে, মুখে মুখে, কাগজে মুদ্রিত শব্দের মাধ্যমে ইত্যাদি। যোগাযোগ প্রযুক্তির উন্নতির সাথে সাথে, প্রতারণা ছড়ানোর গতি বৃদ্ধি পেয়েছে: মুখে মুখে ছড়ানো একটি ভৌতিক ঢোলবাদকের গুজব প্রথমে একটি তুলনামূলকভাবে ছোট এলাকায় প্রভাব ফেলবে, তারপর ধীরে ধীরে বৃদ্ধি পাবে।

ব্যুৎপত্তি 
ইংরেজ ভাষাতত্ত্ববিদ রবার্ট নারেস (১৭৫৩–১৮২৯) বলেছেন যে, হোক্স শব্দটি অষ্টাদশ শতাব্দীর শেষার্ধে হোকাস ক্রিয়ার সংক্ষিপ্ত রূপ হিসেবে উদ্ভূত হয়েছে, যার অর্থ "প্রতারণা" বা "চাপিয়ে দেওয়া" অথবা (মেরিয়াম-ওয়েবস্টার অভিধান অনুযায়ী), এর অর্থ হলো "মাদক মিশ্রিত মদ দ্বারা প্রায়ই বিভ্রান্ত করা। হোকাস শব্দটি হলো হোকাস পোকাস নামক এক জাদুমন্ত্রের সংক্ষিপ্ত রূপ। এই মন্ত্রের উৎপত্তি সম্পর্কে বিভিন্ন মতবাদ প্রচলিত রয়েছে।

ধোঁকাবাজি সংবাদ 

ধোঁকাবাজি সংবাদ (আরও পরিচিত ভুয়া সংবাদ নামে) হলো এমন ধরনের সংবাদ যেখানে তথ্যগুলো ভুল বা মিথ্যা হওয়া সত্ত্বেও সত্য হিসেবে উপস্থাপিত হয়।

আরোও দেখুন 
উইকিপিডিয়া:ধোঁকাবাজি করবেন না
ষড়যন্ত্র তত্ত্ব
প্রবঞ্চনা

তথ্যসূত্র

উদ্ধৃতি 

কার্টিস ডি. ম্যাকডুগাল(১৯৫৮) [১৯৪০] হোক্স. [সংশোধিত সংস্করণ] নিউ ইয়র্ক: ডোভের

বহিঃসংযোগ 
সংস্কৃতি জ্যামারদের এনসাইক্লোপিডিয়া
Snopes – নগর কিংবদন্তির রেফারেন্স পৃষ্ঠা
সর্বকালের সেরা ধোঁকাগুলো  – লাইফ ম্যাগাজিন দ্বারা স্লাইডশো
"এগুলো আসলে কী ধোঁকা?" (বব পিজের প্রবন্ধ ইলেকট্রনিক ডিজাইন ওয়েবসাইটে) 
ক্লো এবং কিথের বিয়ের ধোঁকা – ইউএসএ টুডে-এ ভিডিও এবং মন্তব্যের লিঙ্ক
লেজেন্ডাস উর্বানাস  – স্প্যানিশে নগর কিংবদন্তি ও ধোঁকা

ধোঁকাবাজি
ছলনা
প্রতারণা
মিথ্যা বলা
আদে রেস্কি দুইচায়ো

আদে রেস্কি দুইচায়ো (; জন্ম: ১৩ মে ১৯৯৮) হলেন একজন আজারবাইজানি ব্যাডমিন্টন খেলোয়াড়, যিনি মূলত আজারবাইজানের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

২০১৪ সালে ব্যাডমিন্টনে অভিষেক করা দুইচায়ো আজারবাইজানের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
আদে রেস্কি দুইচায়ো ১৯৯৮ সালের ১৩ই মে তারিখে ইন্দোনেশিয়ার কেন্দারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
দুইচায়ো আজারবাইজানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ 

 

১৯৯৮-এ জন্ম
জীবিত ব্যক্তি
আজারবাইজানি পুরুষ ব্যাডমিন্টন খেলোয়াড়
আজারবাইজানের অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
আজারবাইজানের নাগরিকীকৃত নাগরিক
কোলিন্স ভালেন্তিন ফিলিমোন

কোলিন্স ভালেন্তিন ফিলিমোন (; জন্ম: ১৪ ফেব্রুয়ারি ১৯৯৮) হলেন একজন অস্ট্রীয় ব্যাডমিন্টন খেলোয়াড়, যিনি মূলত অস্ট্রিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

ফিলিমোন অস্ট্রিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
কোলিন্স ভালেন্তিন ফিলিমোন ১৯৯৮ সালের ১৪ই ফেব্রুয়ারি তারিখে রোমানিয়া বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
ফিলিমোন অস্ট্রিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ
 

১৯৯৮-এ জন্ম
জীবিত ব্যক্তি
অস্ট্রীয় পুরুষ ব্যাডমিন্টন খেলোয়াড়
অস্ট্রিয়ার অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
অস্ট্রিয়ার নাগরিকীকৃত নাগরিক
লি জি জিয়া

লি জি জিয়া (; জন্ম: ২৯ মার্চ ১৯৯৮) হলেন একজন মালয়েশীয় ব্যাডমিন্টন খেলোয়াড়, যিনি মূলত মালয়েশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

২০১৬ সালে ব্যাডমিন্টনে অভিষেক করা জিয়া মালয়েশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।

প্রারম্ভিক জীবন
লি জি জিয়া ১৯৯৮ সালের ২৯শে মার্চ তারিখে মালয়েশিয়ার কেদাহে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
জিয়া মালয়েশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ জি-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে জিয়া ফ্রান্সের তোমা জুনিয়র পপোভের মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে কুনলাভুত ভিতিদসার্নের কাছে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন; যেখানে তিনি লক্ষ্য সেনকে পরাজিত করে ব্রোঞ্জ পদক জয়লাভ করেছেন।

তথ্যসূত্র

বহিঃসংযোগ

 

১৯৯৮-এ জন্ম
জীবিত ব্যক্তি
মালয়েশীয় পুরুষ ব্যাডমিন্টন খেলোয়াড়
মালয়েশিয়ার অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
ব্যাডমিন্টনে অলিম্পিক পদক বিজয়ী
অলিম্পিক ব্রোঞ্জপদক বিজয়ী মালয়েশীয়
২০২৪ গ্রীষ্মকালীন অলিম্পিকের পদক বিজয়ী
পাবলো আবিয়ান

পাবলো আবিয়ান ভিরেন (; জন্ম: ১২ জুন ১৯৮৫; পাবলো আবিয়ান নামে সুপরিচিত) হলেন একজন স্পেনীয় ব্যাডমিন্টন খেলোয়াড়, যিনি মূলত স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

আবিয়ান স্পেনের হয়ে ২০০৮, ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
পাবলো আবিয়ান ভিরেন ১৯৮৫ সালের ১২ই জুন তারিখে স্পেনের কালাতাইউদে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
আবিয়ান স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ

 

১৯৮৫-এ জন্ম
জীবিত ব্যক্তি
স্পেনীয় পুরুষ ব্যাডমিন্টন খেলোয়াড়
স্পেনের অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
ভিরেন নেট্টাসিঙ্গে

পুলিক্কুট্টি আরাছছিলাগে ভিরেন নেট্টাসিঙ্গে (জন্ম: ১৭ জুন ২০০৩; ভিরেন নেট্টাসিঙ্গে নামে সুপরিচিত) হলেন একজন শ্রীলঙ্কান ব্যাডমিন্টন খেলোয়াড়, যিনি মূলত শ্রীলঙ্কার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

নেট্টাসিঙ্গে শ্রীলঙ্কার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
পুলিক্কুট্টি আরাছছিলাগে ভিরেন নেট্টাসিঙ্গে ২০০৩ সালের ১৭ই জুন তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
নেট্টাসিঙ্গে শ্রীলঙ্কার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ

 

২০০৩-এ জন্ম
জীবিত ব্যক্তি
শ্রীলঙ্কান পুরুষ ব্যাডমিন্টন খেলোয়াড়
শ্রীলঙ্কার অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
এশিয়ান গেমসে শ্রীলঙ্কার প্রতিযোগী
প্রুসিয়ান ব্লু (চিকিৎসাক্ষেত্রে ব্যবহার)

প্রুসিয়ান ব্লু, পটাসিয়াম ফেরিক হেক্সাকায়ানোফেরেট নামেও পরিচিত, থ্যালিয়াম বিষক্রিয়া বা তেজস্ক্রিয় সিজিয়াম বিষক্রিয়ার চিকিৎসার জন্য ওষুধ হিসেবে ব্যবহৃত হয়।  থ্যালিয়ামের জন্য এটি গ্যাস্ট্রিক ল্যাভেজ, অ্যাক্টিভেটেড চারকোল, ফোর্সড ডায়ুরেসিস এবং হেমোডায়ালাইসিসের পাশাপাশি ব্যবহার করা যেতে পারে।  এটি মুখ বা নাসোগ্যাস্ট্রিক টিউব দিয়ে প্র‍য়োগ করা হয়।  G6PD'র ঘাটতি পরীক্ষা করার জন্য প্রুসিয়ান ব্লু প্রস্রাবের সাথেও ব্যবহার করা হয়। 

পার্শ্বপ্রতিক্রিয়ার মধ্যে কোষ্ঠকাঠিন্য, রক্তে নিম্নমাত্রায় পটাসিয়াম এবং মল কালচে হওয়া অন্তর্ভুক্ত থাকতে পারে।  দীর্ঘমেয়াদী ব্যবহারের সাথে সাথে, ঘাম নীল হয়ে যেতে পারে।  এটি বন্ধন গঠনের মাধ্যমে কাজ করে এবং এইভাবে অন্ত্র থেকে থ্যালিয়াম এবং সিজিয়ামের শোষণ প্রতিরোধ করে। 

প্রুসিয়ান ব্লু 1706 সালের দিকে তৈরি করা হয়েছিল  এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।   , এটি শুধুমাত্র জার্মানি, মার্কিন যুক্তরাষ্ট্র এবং জাপানে চিকিৎসায় ব্যবহারের জন্য অনুমোদিত।  মার্কিন যুক্তরাষ্ট্রে চিকিৎসার একেকটি কোর্সে $200 এর বেশি খরচ হয়।  উন্নত বিশ্ব সহ বিশ্বের অনেক ক্ষেত্রে মেডিকেল-গ্রেড প্রুসিয়ান ব্লু পাওয়া কঠিন হতে পারে।

চিকিৎসায় ব্যবহার  
প্রুশিয়ান ব্লু থ্যালিয়াম বিষক্রিয়া অথবা তেজষ্ক্রিয় সিজিয়াম বিষক্রিয়া চিকিৎসার জন্য ব্যবহার করা হয়। এটি তেজষ্ক্রিয় পদার্থের সংস্পর্শে আসার পরও ব্যবহার করা যেতে পারে যতক্ষণ না মূল উপাদান শনাক্ত করা হচ্ছে।

প্রায়ই এটি ম্যানিটল বা সর্বিটল সহ দেওয়া হয় যাতে এটি অন্ত্রে দ্রুত চলাচল করতে পারে।

প্রুশিয়ান ব্লু হিমোসিডেরিন শনাক্তের জন্য মূত্রে ব্যবহার করা হয়, যা জিসিক্সপিডি ঘাটতি নির্ণয়ে সহায়ক।

থ্যালিয়াম বিষক্রিয়া  
থ্যালিয়াম বিষক্রিয়ায় এটি গ্যাস্ট্রিক ল্যাভেজ, ফোর্সড ডায়ুরেসিস, এবং হিমোডায়ালাইসিস-এর সাথে সাথে ব্যবহার করা হতে পারে।

এটি তখন পর্যন্ত দেওয়া হয় যতক্ষণ না প্রস্রাবে থ্যালিয়ামের পরিমাণ ০.৫ মিলিগ্রাম/দিন এর নিচে নেমে আসে।

সিজিয়াম বিষক্রিয়া  
তেজষ্ক্রিয় সিজিয়াম বিষক্রিয়ার ক্ষেত্রে এটি ব্যবহার করা হয়, যখন সিজিয়াম মুখে গিলে বা শ্বাসপ্রশ্বাসের মাধ্যমে শরীরে প্রবেশ করে।

তথ্যসূত্র

বহিঃসংযোগ

চিকিৎসা কলাবিদ্যা
Translated from MDWiki
নাখলা (সৌদি আরব)

ওয়াদি নাখলাহ () হল সৌদি আরবের হেজাজ অঞ্চলের মক্কা এবং তায়েফ শহরের মধ্যে একটি এলাকা। এটি মক্কার ইসলামি হারামের জন্য একটি মিকাত (সীমানা) হিসাবে কাজ করে।

ইতিহাস 
ইসলামের নবী মুহাম্মাদের যুগে এখানে একটি সফল সামরিক অভিযান পরিচালিত হয়েছিল, যেটি "নাখলা অভিযান" নামে পরিচিত। নাখলা অভিযান ছিল সপ্তম কাফেলা অভিযান এবং মক্কাবাসীদের বিরুদ্ধে প্রথম সফল অভিযান। এটি সংঘটিত হয়েছিল  দ্বিতীয় হিজরি রজব মাসে(জানুয়ারি ৬২৪ ইসাব্দ )। সেনাপতি ছিলেন আব্দুল্লাহ ইবনে জাহশ আসাদি, যাকে মুহাম্মাদ ছয়টি উটসহ ১২ জন অভিবাসীর প্রধান হিসেবে নাখলাতে পাঠিয়েছিলেন।

আরও দেখুন 

 মুহাম্মাদের অভিযানের তালিকা
 আরব উপদ্বীপ
 সারাওয়াত পর্বতমালা
 হিজাজ পর্বতমালা
 ওয়াদি

পাদটীকা

তথ্যসূত্র 

উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
নোয়েল টাটা

নোয়েল নবল টাটা (;  জন্ম ১৯৫৭) একজন ভারতীয় বংশোদ্ভূত আয়ারল্যান্ডীয় ব্যবসায়ী। তিনি টাটা ট্রাস্ট, ট্রেন্ট ও টাটা ইনভেস্টমেন্ট কর্পোরেশনের চেয়ারম্যান, টাটা ইন্টারন্যাশনালের ব্যবস্থাপনা পরিচালক এবং টাইটান কোম্পানি ও টাটা স্টিলের ভাইস চেয়ারম্যান। 

তার সৎ ভাই রতন টাটার মৃত্যুর পর ১১ অক্টোবর ২০২৪-এ তিনি টাটা ট্রাস্টের চেয়ারম্যান নিযুক্ত হন। টাটা ট্রাস্টের ৬৬% অংশীদারি টাটা সন্স, টাটা গ্রুপের অসংখ্য ফার্মের হোল্ডিং কোম্পানি।

প্রারম্ভিক জীবন 
তিনি টাটা পরিবারের অংশ, তিনি নবল টাটা এবং সিমোন টাটার পুত্র।  তিনি টাটা গ্রুপের প্রাক্তন চেয়ারম্যান রতন টাটা এবং জিমি টাটার সৎ ভাই। 

টাটা সাসেক্স বিশ্ববিদ্যালয় থেকে স্নাতক ডিগ্রী অর্জন করেন এবং ফ্রান্সের ইনসিয়াড বিজনেস স্কুলে ইন্টারন্যাশনাল এক্সিকিউটিভ প্রোগ্রামে যোগ দেন।

কর্মজীবন

তথ্যসূত্র 

১৯৫৭-এ জন্ম
জীবিত ব্যক্তি
মুম্বইয়ের ব্যবসায়ী
টাটা পরিবার
টাটা গ্রুপের ব্যক্তি
মিস্ত্রি পরিবার
সাসেক্স বিশ্ববিদ্যালয়ের প্রাক্তন শিক্ষার্থী
সুইজারল্যান্ডীয় বংশোদ্ভূত আয়ারল্যান্ডীয় ব্যক্তি
যুক্তরাজ্যের সাধারণ নির্বাচন, ডিসেম্বর ১৯১০

ডিসেম্বর ১৯১০ যুক্তরাজ্যের সাধারণ নির্বাচন ৩ থেকে ১৯ ডিসেম্বর পর্যন্ত অনুষ্ঠিত হয়। এটি ছিল শেষ সাধারণ নির্বাচন যা বেশ কয়েকদিন ধরে অনুষ্ঠিত হয় এবং প্রথম বিশ্বযুদ্ধের আগে অনুষ্ঠিত সর্বশেষ নির্বাচন।

১৯০৯ সালে জনগণের বাজেট পাস করার জন্য উদারপন্থী সরকারের প্রচেষ্টার পর নির্বাচনটি অনুষ্ঠিত হয়েছিল, যা সামাজিক কল্যাণ কর্মসূচিতে অর্থায়নের জন্য ধনীদের উপর কর বৃদ্ধি করেছিল। ১৯০৯ সালের বাজেটটি শুধুমাত্র ১৯১০ সালের এপ্রিল মাসে হাউস অফ লর্ডস দ্বারা সম্মত হয়েছিল জানুয়ারির সাধারণ নির্বাচনের পরে যেখানে উদারপন্থী এবং আইরিশ সংসদীয় দল সংখ্যাগরিষ্ঠতা অর্জন করে। সরকার ১৯১০ সালের ডিসেম্বরে পার্লামেন্ট অ্যাক্ট ১৯১১-এর জন্য একটি ম্যান্ডেট পাওয়ার জন্য আরও একটি নির্বাচনের ডাক দেয় যা হাউস অফ লর্ডসকে স্থায়ীভাবে অর্থ বিলের সাথে যুক্ত আইনগুলিকে আবার কখনও অবরুদ্ধ করতে এবং রাজা পঞ্চম জর্জ -এর চুক্তিটি তৈরি করার হুমকি দেওয়ার জন্য বাধা দেবে। সেই আইনটি পাস করার জন্য যথেষ্ট লিবারেল পিয়ারগণ (যদি এটি প্রয়োজনীয় প্রমাণিত হয় নি, কারণ লর্ডস তাদের নিজস্ব ক্ষমতা হ্রাস করার জন্য ভোট দিয়েছিলেন)।

কনজারভেটিভ পার্টি, আর্থার বেলফোরের নেতৃত্বে তাদের লিবারেল ইউনিয়নিস্ট মিত্রদের সাথে এবং লিবারেল পার্টি, প্রধানমন্ত্রী এইচ এইচ অ্যাসকুইথের নেতৃত্বে, প্রায় হুবহু জানুয়ারির নির্বাচনে উত্পাদিত সংখ্যাসূচক ফলাফলের পুনরাবৃত্তি করেছিল, কনজারভেটিভরা আবার সবচেয়ে বেশি সংখ্যক ভোটে জয়লাভ করে। অ্যাসকুইথের অধীনে লিবারেল পার্টি আইরিশ পার্লামেন্টারি পার্টির সমর্থনে সরকারে ছিল। এটাই ছিল শেষ নির্বাচন যেখানে লিবারেলরা হাউস অফ কমন্সে সর্বোচ্চ সংখ্যক আসন জিতেছিল। এটি ছিল যুক্তরাজ্যের শেষ সাধারণ নির্বাচন যেখানে লেবার বা কনজারভেটিভ ছাড়া অন্য কোনো দল সবচেয়ে বেশি আসন জিতেছিল।

ফলাফল

আফটারমেথ 
উদারপন্থী এবং রক্ষণশীল উভয় দলই ২৭২টি আসনে জয়লাভ করেছে। তবে স্পিকার রক্ষণশীল হওয়ার কারণে উদারপন্থীরা বৃহত্তম দল হয়ে যায়। যার অর্থ রক্ষণশীলরা ২৭১ জন এমপি নিয়ে বসেছিল।

উদারপন্থীরা এখনও সংসদীয় সংখ্যাগরিষ্ঠতার অভাব ছিল, আবার আইরিশ সংসদীয় পার্টির সাথে জোটে গিয়েছিল, যারা জোটের শর্ত হিসাবে হোম রুল বিলের উপর জোর দিয়েছিল।

তথ্যসূত্র

আরও পড়ুন 

 Blewett, Neal (1972), Peers, the Partys and the People: General Elections of 1910 (U of Toronto Press); অনলাইন
  online

বহিঃসংযোগ 

 ইউনাইটেড কিংডম নির্বাচনের ফলাফল-সারাংশ ফলাফল 1885-1979

ইশতেহার 

 ডিসেম্বর ১৯১০ রক্ষণশীল ইশতেহার
 ডিসেম্বর ১৯১০ শ্রমিক ইশতেহার
 ডিসেম্বর ১৯১০ উদারপন্থী

১৯১০ ০২
আর্থার বেলফোর
যুক্তরাজ্যের সাধারণ নির্বাচন, ১৯২২

১৯২২ যুক্তরাজ্যের সাধারণ নির্বাচন ১৫ নভেম্বর ১৯২২ রোজ বুধবার অনুষ্ঠিত হয়। এটি প্রধানমন্ত্রী অ্যান্ড্রু বোনার ল- এর নেতৃত্বে রক্ষণশীল দল জিতেছিল, যা জেআর ক্লাইন্সের নেতৃত্বে শ্রমিক দল এবং একটি বিভক্ত উদারপন্থী দলের উপর সামগ্রিক সংখ্যাগরিষ্ঠতা অর্জন করেছিল।

এই নির্বাচনকে রাজনৈতিক পুনর্গঠনের একটি হিসাবে বিবেচনা করা হয়, যেখানে লিবারেল পার্টি তৃতীয়-পক্ষের মর্যাদায় পড়ে। রক্ষণশীল দল পার্লামেন্টে সবচেয়ে বড় দল হিসেবে পরবর্তী বিয়াল্লিশ বছরের মধ্যে আটটি ছাড়া বাকি সবই ব্যয় করে এবং শ্রমিক দল রক্ষণশীলদের প্রধান প্রতিদ্বন্দ্বি হিসেবে আবির্ভূত হয়।

৬ ডিসেম্বর ১৯২১-এ অ্যাংলো-আইরিশ চুক্তি স্বাক্ষরের কারণে দক্ষিণ আয়ারল্যান্ডে প্রথম নির্বাচনটি অনুষ্ঠিত হয়নি, যার অধীনে দক্ষিণ আয়ারল্যান্ড যুক্তরাজ্য থেকে একটি আধিপত্য - আইরিশ ফ্রি স্টেট - ৬ ডিসেম্বর ১৯২২ তারিখে বিচ্ছিন্ন হয়েছিল। এটি আগের নির্বাচনের তুলনায় হাউস অফ কমন্সের আকার প্রায় একশো আসন কমিয়েছে।

ফলাফল

নোট

তথ্যসূত্র

গ্রন্থপঞ্জি

বহিঃসংযোগ 

 ইউনাইটেড কিংডম নির্বাচনের ফলাফল—সারাংশ ফলাফল 1885-1979

ইশতেহার 

 1922 রক্ষণশীল ইশতেহার
 1922 শ্রম ঘোষণাপত্র
 1922 লিবারেল ইশতেহার

১৯২২
আহমেদ আল-কাফ

আহমেদ আবু বকর সাইদ আল-কাফ (জন্ম ৬ মার্চ ১৯৮৩) একজন ওমানি পেশাদার ফুটবল রেফারি। তিনি ২০১০ সাল থেকে ফিফার জন্য একজন পূর্ণাঙ্গ আন্তর্জাতিক হয়ে উঠেছেন।

বিবাদ 
১০ অক্টোবর ২০২৪-এ, আল-কাফ ২০২৬ বিশ্বকাপ বাছাইপর্বের বাহরাইন এবং ইন্দোনেশিয়ার মধ্যকার ম্যাচে পক্ষপাতদুষ্ট সিদ্ধান্ত নেওয়ার জন্য অভিযুক্ত হওয়ার পরে, ছয় মিনিট থাকা সত্ত্বেও অতিরিক্ত ৯ মিনিটের জন্য খেলা চলার অনুমতি দেওয়ার অভিযোগে তাকে কঠোরভাবে তদন্ত করা হয়েছিল। মূলত দেওয়া এবং কোন বড় সময় নষ্ট করা। ইন্দোনেশিয়ার ফুটবল অ্যাসোসিয়েশন ফিফাকে একটি অভিযোগ পত্র পাঠিয়েছিল, যেখানে কার্যনির্বাহী সদস্য আরিয়া সিনুলিঙ্গা বলেছেন "[আল-কাফ] যোগ করার সময় বাড়িয়েছে শুধু বাহরাইনকে সমতাসূচক গোল করতে দেওয়ার জন্য"।

তথ্যসূত্র

বহিঃসংযোগ 
 

১৯৮৩-এ জন্ম
জীবিত ব্যক্তি
ওমানের ফুটবল রেফারি
এএফসি এশিয়ান কাপ রেফারি
২০২৩ এএফসি এশিয়ান কাপ রেফারি